**SEKRETARIJAT ZA KULTURU I SPORT**

**Broj: 09-D-614/22\_\_\_\_\_\_\_\_\_\_\_\_\_\_\_**

**Podgorica, 28. 11. 2022. godine**

Na osnovu člana 18, 19 i 20 Odluke o finansiranju sporta u Glavnom gradu („Službeni list Crne Gore – opštinski propisi“, broj 38/21) a u vezi sa Javnim  konkursom za raspodjelu termina sportskim organizacijama u sadržajima „Sportski objekti“ doo Podgorica, za 2023. godinu, broj 09-D-610-22/2805 od 3. 11. 2022. godine, Komisija za procjenu programa i utvrđivanje visine sredstava koja se dodjeljuju sportskim organizacijama, obrazovana Rješenjem Gradonačelnika, broj 01-018/22-10023 od 9. 11. 2022. godine, nakon provjere konkursne dokumentacije i u skladu sa uslovima i kriterijumima za dodjelu sredstava, dana 28. 11. 2022. godine utvrdila je

**RANG LISTU SPORTSKIH ORGANIZACIJA**

**koje ispunjavaju uslove za dodjelu termina**

**u sadržajima „Sportski objekti“ doo Podgorica, za 2023. godinu**

Član 1

Ovom rang listom utvrđuju se spisak sportskih organizacija koje ispunjavaju, odnosno ne ispunjavaju uslove za dodjelu termina u sadržajima „Sportski objekti“ doo Podgorica, za 2023. godinu iz Budžeta Glavnog grada.

Član 2

Sportske organizacije koje ispunjavaju uslove za dodjelu termina u sadržajima „Sportski objekti“ doo Podgorica, za 2023. godinu:

Rukometni klub „Budućnost Bemax“ (ž) – velika sala 830 h

Karate klub „Budućnost“ - mala i borilačka sala 934 h

Košarkaški klub „Budućnost Voli“ (m) – velika sala 680 h

Džudo klub „Budućnost“ – borilačka sala 300 h;

Košarkaški klub „Budućnost Bemax“ (ž) – velika sala 370 h;

Odbojkaški klub „Budućnost Volley“– velika sala (460 h) i mala sala (450 h);

Kendo klub „Budućnost“ - mala sala 300 h;

Plivački vaterpolo klub „Budućnost“ **–** bazen 700 h;

Tekvondo klub „Budućnost“ - mala sala 330 h;

Rukometni klub „Budućnost PG“ (m) – velika sala 450 h.

Član 3

Utvrđeno je da svi klubovi iz tačke I, stiču pravo da u toku 2023. godine koriste termine za trening u „Sportski objekti“ d.o.o. na teret sredstava Budžeta Glavnog grada Podgorice a na osnovu kriterijuma iz člana 6, 7, 8 i 9 Pravilnika o bližim kriterijumima za sufinansiranje sportskih subjekata, br. 01-018/22-9896 od 3. 11. 2022. godine.

Ova rang lista se objavljuje na web sajtu Glavnog grada.

Član 4

Učesnik konkursa ima pravo prigovora na ovu rang listu u roku od 8 dana od dana njenog objavljivanja.

Prigovor se podnosi na adresu Sekretarijata za kulturu i sport, ulica Marka Miljanova broj 4, za Komisiju odnosno Službu glavnog administrator.

Služba glavnog administratora je dužna da donese rješenje na prigovor u roku od 10 dana od dana isteka roka za podnošenje prigovora.

Rang lista po prigovoru je izvršna i objavljuje se na web sajtu i oglasnoj tabli Glavnog grada.

Rješenje o dodjeli termina, na predlog nadležnog organa, donosi gradonačelnik Glavnog grada.

Član 5

Ova rang lista stupa na snagu danom donošenja.

# O b r a z l o ž e nj e

Pravo klubovima iz tačke I ovog rješenja da u toku 2023. godine koriste termine za trening u „Sportski objekti“ d.o.o. na teret sredstava Budžeta Glavnog grada Podgorice, utvrđeno je na osnovu kriterijuma iz člana 6, 7, 8 i 9 Pravilnikom o bližim kriterijumima za sufinansiranje sportskih subjekata br. 01-018/22-9896 od 3. 11. 2022. godine, kojima je, pored ostalog, predviđeno da se prioritet za korišćenje termina u „Sportski objekti“ doo određuje prema postignutim rezultatima sportskih klubova u tekućoj godini na domaćim i međunarodnim takmičenjima.

Ukupan godišnji fond časova biće opredijeljen prema iznosu sredstava opredijeljenih u Budžetu Glavnog grada za 2023. godinu za treninge sportskih klubova u pojedinim sadržajima „Sportski objekti“ doo (velikoj, maloj i borilačkoj sali SC „Morača“, Gradskim bazenima, Univerzalnom sportskom igralištu i Streljačkom centru „Ljubović“) .

Naime, Sekretarijat za kulturu i sport je, u skladu sa odredbana Pravilnika o bližim kriterijumima za sufinansiranje sportskih subjekata sproveo javni konkurs, nakon kojeg je Komisija pripremila prijedlog sportskih klubova sa pravom korišćenja termina i isti dostavio Gradonačelniku.

Na osnovu izloženog, kao i člana 18 Odluke o finansiranju sporta u Glavnom gradu („Službeni list CG – opštinski propisi“, broj 38/21) i člana 9 Pravilnikom o bližim kriterijumima za sufinansiranje sportskih subjekata br. 01-018/22-9896 od 3. 11. 2022. godine kojima je predviđeno da se pravo korišćenja termina u „Sportski objekti“ doo utvrđuje rješenjem koje sadrži naziv sportske organizacije, vrstu sadržaja i broj sati, kao i da rješenje donosi gradonačelnik na predlog Sekretarijata za kulturu i sport, rješeno je kao u dispozitivu.

**SEKRETARKA,**

**Ana MEDIGOVIĆ**